Diari Oficial de la Generalitat Valenciana


Sumari del DOGV 4275, del 20-06-2002 (2002/5963)

RESOLUCIÓ de 30 de maig de 2002, de la Sotssecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre el Ministeri de Treball i Assumptes Socials i la Generalitat Valenciana, per a la realització de programes d'execució de mesures per a menors infractors (mesures alternatives a l'internament dictades pels jutges de Menors i capacitació de professionals de les Comunitats Autònomes).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4275

Data del DOGV
:   20-06-2002

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2002/5963


Data del document
:   30-05-2002

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Benestar Social
    * administració central
    * jurisdicció de menors
    * cooperació administrativa
    * protecció de la infància

RESOLUCIÓ de 30 de maig de 2002, de la Sotssecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre el Ministeri de Treball i Assumptes Socials i la Generalitat Valenciana, per a la realització de programes d'execució de mesures per a menors infractors (mesures alternatives a l'internament dictades pels jutges de Menors i capacitació de professionals de les Comunitats Autònomes). [2002/X5963]
  
Subscrit, després de la tramitació prèvia reglamentària, entre el Ministeri de Treball i Assumptes Socials i la Generalitat Valenciana, el 27 de novembre de 2001, un Conveni de col·laboració per a la realització de programes d'execució de mesures per a menors infractors (mesures alternatives a l'internament dictades pels jutges de Menors i capacitació de professionals de les Comunitats Autònomes), i en compliment del que establix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0330/2002, i que figura com a annex d'esta resolució.
  
València, 30 de maig de 2002.- La sotssecretària del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració entre el Ministeri de Treball i Assumptes Socials i la Generalitat Valenciana, per a la realització de programes d'execució de mesures per a menors infractors. (mesures alternatives a l'internament dictades pels jutges de menors i capacitació de professionals de les comunitats autònomes).
  
A Madrid, 27 de novembre de 2001
  
Reunits:
  
D'una part, l'Excm. Sr. Juan Carlos Aparicio Pérez, Ministre de Treball i Assumptes Socials, nomenat pel Reial Decret 561/2000, de 27 d'abril (Butlletí Oficial de l'Estat número 102, de 28 d'abril de 2000), en nom i representació de l'administració General de l'Estat, en virtut del que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, amb la redacció donada a esta per la Llei 4/1999, de 13 de gener (BOE número 12), sobre competència per a celebrar convenis de col·laboració amb les comunitats autònomes.
  
I d'una altra part, l'Honorable Sr. Rafael Blasco Castany, conseller de Benestar Social de l'administració de la Generalitat Valenciana, nomenat pel Decret 11/1999, de 22 de juliol, del president de la Generalitat Valenciana, pel qual es nomenen els vicepresidents i consellers que componen el Govern Valencià, i designat com a conseller de Benestar Social mitjançant el Decret 6/2000, de 22 de maig, del president de la Generalitat Valenciana, pel qual s'assigna la titularitat de les conselleries que componen l'administració de la Generalitat Valenciana, assumint la representació orgànica de la Conselleria de Benestar Social d'acord amb el que disposa el Decret 138/2000, de 15 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, de conformitat amb l'autorització conferida per l'acord del Govern Valencià del dia 15 del 10 de 2001.
  
Ambdues parts es reconeixen mútua capacitat per a obligar-se i convindre, i
  
Manifesten:
  
Primer
  
Que la finalitat d'este Conveni és la col·laboració entre el Ministeri de Treball i Assumptes Socials i la Conselleria de Benestar Social de l'administració de la Generalitat Valenciana.
  
Segon
  
Que el seu objecte és finançar conjuntament programes per a l'execució de mesures per a menors infractors (mesures alternatives a l'internament dictades pels jutges de menors, i de capacitació de professionals de les comunitats autònomes).
  
Tercer
  
Que al Ministeri de Treball i Assumptes Socials li escau la protecció i promoció del menor i la família, d'acord amb el que preveuen els reials decrets 758/96 de 5 de maig, 839/96 de 10 de maig, 1.888/96 de 2 d'agost; i el Reial Decret 140/97 de 31 de gener.
  
Quart
  
Que la Conselleria de Benestar Social de l'administració de la Generalitat detenta competències en matèria d'Institucions Públiques de Protecció i Ajuda de Menors, d'acord amb l'article 31.27 del seu estatut (Llei Orgànica 5/1982 d'1 de juliol), i els reials decrets de transferència 1.081/1984, de 29 de febrer; 1.055/1985, de 5 de juny; 234/1987, de 6 de febrer; i 518/1989, de 12 de maig.
  
Cinqué
  
Que d'acord amb el que establix la regla quarta de l'apartat dos de l'article 153 del text refós de la Llei General Pressupostària, en la redacció donada a este per la Llei 13/1996, de 30 de desembre, de Mesures Fiscals Administratives i d'Orde Social, escau la subscripció d'este conveni de col·laboració.
  
Sisé
  
Que la Llei 13/2000, de 28 de desembre, de Pressuposts Generals de l'Estat per a l'any 2001 (BOE del dia 29 de desembre), inclou un crèdit adscrit al Ministeri de Treball i Assumptes Socials, que apareix consignat amb la classificació 93.65.3715.943.68 a comunitats autònomes per al desenvolupament de programes d'execució de mesures per a menors infractors (Mesures alternatives a l'internament dictades pels jutges de menors i capacitació de professionals en les comunitats autònomes), amb una dotació de 922.898.146 PTA.
  
Seté
  
Que la Conselleria de Benestar Social de l'administració de la Generalitat Valenciana garantix l'existència de dotació pressupostària per a semblants fins.
  
Huité
  
Que és voluntat del Ministeri de Treball i Assumptes Socials promoure i potenciar la realització de programes dirigits per al desenvolupament de programes d'execució de mesures per a menors infractors (mesures alternatives a l'internament dictades pels jutges de menors i capacitació de professionals en les comunitats autònomes).
  
Nové
  
Que els projectes s'han seleccionat d'acord amb els criteris objectius de distribució acordats amb les comunitats autònomes, en la Conferència Sectorial d'Assumptes Socials, i, que al seu torn van ser aprovats per Acord del Consell de Ministres del dia 23 de març de 2001 (BOE d'11 d'abril de 2001).
  
Deu
  
Que la Conselleria de Benestar Social de l'administració de la Generalitat Valenciana té prevista la posada en marxa de programes de les característiques apuntades.
  
Per tot allò que s'ha exposat, ambdues parts acorden:
  
Subscriure el present Conveni de Col·laboració, d'acord amb el que establix l'art. 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i amb l'article 153 del text refós de la Llei General Pressupostària, i que es regirà d'acord amb les següents
  
Clàusules:
  
Primera
  
Este Conveni té per objecte establir la col·laboració entre el Ministeri de Treball i Assumptes Socials i la Conselleria de Benestar Social de l'administració de la Generalitat Valenciana per al desenvolupament dels programes d'execució de mesures alternatives per a menors infractors (Mesures alternatives a l'internament dictades pels jutges de menors i de capacitació de professionals de les comunitats autònomes), que s'especifiquen en l'annex d'este Conveni
  
Segona
  
La Conselleria de Benestar Social de l'administració de la Generalitat Valenciana posarà en marxa els programes a què es fa referència en l'apartat anterior.
  
Tercera
  
Per a sufragar els costs dels mencionats programes, la Conselleria de Benestar Social de l'administració de la Generalitat Valenciana, a càrrec de la línia de subvenció codi T2194-000, aplicació pressupostària 12.43.56.0633.242.85, corresponent a l'exercici 2001 realitzarà l'aportació total de cent milions huit-centes huitanta-sis mil cinc-centes trenta (978.579.251) pessetes equivalent a sis-cents sis mil tres-cents quaranta euros amb vint-i-sis cèntims (606.340,26 euros), com a participació en el finançament dels programes, segons el desglossament que es conté en l'annex d'este Conveni.
  
Quarta
  
El Ministeri de Treball i Assumptes Socials, a càrrec de la seua dotació pressupostària 25.41.4827.929.05 per a l'exercici de 2001, aporta la quantitat de cinquanta-tres milions nou-centes setanta-tres mil sis-centes seixanta-cinc pessetes (79.125.648 PTA), equivalents a tres-cents vint-i-quatre mil tres-cents huitanta-huit euros amb vint-i-sis cèntims (324.388'26 euros), com a participació en el finançament dels programes, d'acord amb el desglossament que es conté en l'annex d'este Conveni.
  
Cinquena
  
El Ministeri de Treball i Assumptes Socials procedirà a transferir a la Conselleria de Benestar Social de l'administració de la Generalitat Valenciana la quantitat prevista en la clàusula quarta d'este conveni o la que reste per transferir en aquell moment fins a la dita quantitat, si s'haguera efectuat la transferència d'alguna quantitat a l'empara del que preveu l'Acord del Consell de Ministres del dia 23 de març de 2001 (BOE d'11 d'abril de 2001).
  
Sisena
  
La comunitat autònoma haurà de:
  
A. Aplicar els fons prevists en les clàusules tercera i quartes a les despeses corresponents a l'execució i desenvolupament dels programes que s'especifiquen en este Conveni de Col·laboració.
  
B. Informar de la posada en marxa del programes i proporcionar al Ministeri de Treball i Assumptes Socials la informació que demane en relació amb este Conveni.
  
C. Elaborar els documents necessaris que permeten recollir les dades tècniques sobre els programes finançats.
  
D. Remetre, en finalitzar la vigència del Conveni, un resum comprensiu de les obligacions reconegudes i dels pagaments realitzats, d'acord amb el que disposa la nova redacció de l'article 153 del text refós de la Llei General Pressupostària (Reial Decret Legislatiu 1.091/88, de 23 de setembre).
  
E. Comunicar qualsevol modificació que poguera sorgir en el desenvolupament i l'execució dels programes, tant les referides al contingut com a la forma, terminis d'execució i de justificació, etc., a fi d'acordar conjuntament el Ministeri i la comunitat autònoma, acceptació expressa de qualsevol variació en el desenvolupament dels projectes.
  
La sol·licitud de modificació haurà d'estar prou motivada i haurà de presentar-se amb caràcter immediat a l'aparició de les circumstàncies que la justifiquen i amb anterioritat al moment en què finalitze el termini d'execució del projecte en qüestió.
  
Setena
  
La Conselleria de Benestar Social de l'administració de la Generalitat Valenciana elaborarà, en finalitzar la vigència del conveni, una memòria financera i tècnica de cada projecte que entregarà en els sis mesos següents i que almenys arreplegue:
  
- Data de posada en marxa.
  
- Informació econòmica.
  
- Activitats realitzades.
  
- Recursos utilitzats.
  
- Sectors atesos.
  
- Resultats obtinguts.
  
- Dades estadístiques.
  
- Dificultats i propostes.
  
- Valoració del programa.
  
En el cas que la comunitat autònoma no presente l'esmentada memòria, s'analitzarà en la Comissió de Seguiment que es regula en la clàusula novena.
  
Huitena
  
En la publicitat que es realitze en qualsevol mitjà de comunicació social sobre les actuacions derivades d'estos programes s'hi farà constar expressament que estos es porten a terme en virtut del cofinançament establit entre el Ministeri de Treball i Assumptes Socials i la comunitat autònoma.
  
Novena
  
Per al seguiment d'este Conveni es crearà una Comissió Mixta de Seguiment, que tindrà com a funcions vetlar pel compliment del que establix este Conveni, tractant de resoldre les qüestions que es plantegen durant la seua execució, prestar assistència a les administracions firmants i determinar els documents tècnics i informes necessaris per a l'execució, el seguiment i l'avaluació dels programes.
  
Estarà integrada per un representant del Ministeri de Treball i Assumptes Socials i per un representant de cada una de les comunitats autònomes firmants dels convenis.
  
El representant del Ministeri de Treball i Assumptes Socials serà designat per la directora general d'Acció Social, del Menor i de la Família, i el representant de la Conselleria de Benestar Social de l'administració de la Generalitat Valenciana, pel director general de la Família, Menor i Adopcions.
  
El seu règim de funcionament és el previst en la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, sent designat el president pel mateix òrgan col·legiat i actuant com a secretari un funcionari de la Direcció General d'Acció Social, del Menor i de la Família del Ministeri de Treball i Assumptes Socials designat per la directora general.
  
Deu
  
Este Conveni tindrà vigència durant el període d'un any des de la data de la seua firma, i, en tot cas, fins al compliment del seu objecte, excepte pel que fa a l'aportació econòmica que es compromet a realitzar la Conselleria de Benestar Social de l'administració de la Generalitat Valenciana, la qual haurà de dur-se a terme durant l'exercici econòmic de 2001.
  
Onze
  
Este Conveni s'extingirà igualment en cas d'incompliment per alguna de les parts dels compromisos adquirits en ell. En este cas, hauran de reintegrar-se les quantitats que s'hagueren percebut com a aportació econòmica d'este i que no s'hagueren destinat al/ls programa/s prevists en ell, sense perjuí de l'execució de les activitats en curs.
  
Dotze
  
Les qüestions litigioses que pogueren derivar-se d'este Conveni, atesa la seua naturalesa administrativa, seran sotmeses a l'orde jurisdiccional contenciós administratiu.
  
I, en prova de conformitat, firmen este Conveni en dos exemplars, i en quedarà un en poder de cada part, al lloc i en la data adés indicats.
  
El ministre de Treball i Assumptes Socials,
  
JUAN CARLOS APARICIO PÉREz
  
El conseller de Benestar Social,
  
RAFAEL BLASCO CASTANY
  
ANNEX
  
Aportació de la Comunitat Autònoma Valenciana i el Ministeri de Treball i Assumptes Socials, per a la realització dels programes d'execució de mesures per a menors infractors (mesures alternatives a l'internament dictades pels jutges de menors i de capacitació de professionals de les comunitats autònomes)
  
2001
  
1) Nom del Projecte: Mesures alternatives a l'internament (Benicarló).
  
Aportació de la comunitat autònoma 929.672 PTA.
  
Aportació MTAS 207.344 PTA.
  
2) Nom del Projecte: Mesures alternatives a l'internament (Borriana).
  
Aportació de la comunitat autònoma 1.335.428 PTA.
  
Aportació MTAS 207.344 PTA.
  
3) Nom del Projecte: Mesures alternatives a l'internament (Onda).
  
Aportació de la comunitat autònoma 1.154.366 PTA.
  
Aportació MTAS 127.902 PTA.
  
4) Nom del Projecte: Mesures alternatives a l'internament (Vila'real).
  
Aportació de la comunitat autònoma 863.946 PTA.
  
Aportació MTAS 127.902 PTA.
  
5) Nom del Projecte: Mesures alternatives a l'internament (Vinaròs).
  
Aportació de la comunitat autònoma 1.250.985 PTA.
  
Aportació MTAS 286.787 PTA.
  
6) Nom del Projecte: Mesures alternatives a l'internament (província de Castelló ?Spam-).
  
Aportació de la comunitat autònoma 7.310.507 PTA.
  
Aportació MTAS 2.090.133 PTA.
  
7) Nom del Projecte: Mesures alternatives a l'internament (Alacant).
  
Aportació de la comunitat autònoma .8.224.271 PTA.
  
Aportació MTAS 5.008.842 PTA.
  
8) Nom del Projecte: Mesures alternatives a l'internament (Elx).
  
Aportació de la comunitat autònoma 4.581.880 PTA.
  
Aportació MTAS 3.001.550 PTA.
  
9) Nom del Projecte: Mesures alternatives a l'internament (Monòver).
  
Aportació de la comunitat autònoma 25.000 PTA.
  
Aportació MTAS 25.000 PTA.
  
10) Nom del Projecte: Mesures alternatives a l'internament (província d'Alacant-Diagrama).
  
Aportació de la comunitat autònoma 21.991.653 PTA.
  
Aportació MTAS .9.615.427 PTA.
  
11) Nom del Projecte: Mesures alternatives a l'internament (Alzira).
  
Aportació de la comunitat autònoma 2.769.419 PTA.
  
Aportació MTAS 1.818.745 PTA.
  
12) Nom del Projecte: Mesures alternatives a l'internament (Burjassot).
  
Aportació de la comunitat autònoma 3.155.117 PTA.
  
Aportació MTAS 839.939 PTA.
  
13) Nom del Projecte: Mesures alternatives a l'internament (Gandia).
  
Aportació de la comunitat autònoma 3.155.197 PTA.
  
Aportació MTAS 839.939 PTA.
  
14) Nom del Projecte: Mesures alternatives a l'internament (Moncada).
  
Aportació de la comunitat autònoma 1.505.593 PTA.
  
Aportació MTAS 814.439 PTA.
  
15) Nom del Projecte: Mesures alternatives a l'internament (Paterna).
  
Aportació de la comunitat autònoma 2.891.819 PTA.
  
Aportació MTAS 1.946.245 PTA.
  
16) Nom del Projecte: Mesures alternatives a l'internament (Sagunt).
  
Aportació de la comunitat autònoma 1.600.099 PTA.
  
Aportació MTAS 901.276 PTA.
  
17) Nom del Projecte: Mesures alternatives a l'internament (Torrent).
  
Aportació de la comunitat autònoma 4.539.895 PTA.
  
Aportació MTAS 1.078.265 PTA.
  
18) Nom del Projecte: Mesures alternatives a l'internament (València).
  
Aportació de la comunitat autònoma 53.913.130 PTA.
  
Aportació MTAS 6.967.772 PTA.
  
19) Nom del Projecte: Mesures alternatives a l'internament (Manc. Camp de Túria).
  
Aportació de la comunitat autònoma 1.661.237 PTA.
  
Aportació MTAS 964.039 PTA.
  
20) Nom del Projecte: Mesures alternatives a l'internament (Província de València ?Espígol).
  
Aportació de la comunitat autònoma 67.159.613 PTA.
  
Aportació MTAS 27.939.989 PTA.
  
TOTAL APORTACIÓ
  
COMUNITAT AUTÒNOMA 133.236.589 PTA.
  
TOTAL APORTACIÓ
  
MINISTERI DE TREBALL
  
I ASSUMPTES SOCIALS 55.936.145 PTA.